*A határozati javaslat elfogadásához*

*egyszerű többség szükséges,*

*az előterjesztés nyilvános ülésen tárgyalható!*

*66. számú előterjesztés*

Bátaszék Város Önkormányzat Képviselő-testületének 2025. március 26-án

16 órakor megtartandó ülésére

Bátaszéki székhelyű civil szervezetek 2025. I. félévi támogatása

|  |
| --- |
| **Előterjesztő:** Dr. Bozsolik Róbert polgármester**Készítette:** Boros Zsuzsanna szociális ügyintéző Takaróné dr. Mihó Beatrix kirendeltségvezető **Törvényességi ellenőrzést végezte:** Dr. Firle-Paksi Anna aljegyző**Tárgyalja:**KOIS Bizottság 2025.03.24.PG Bizottság 2025.03.25. |

**Tisztelt Képviselő-testület!**

Bátaszék Város Önkormányzatának Képviselő-testülete a 2025. évi költségvetési rendeletében **5 millió forint keretösszeget** határozott meg a nem kiemelt civil szervezetek támogatására. A 2025. I. félévben 2 950 000 forint összegű támogatásra lehetett pályázni. A pénzügyi forrás megteremtését követően és *az önkormányzat által államháztartáson kívülre nyújtott támogatásairól szóló* 1/2015.(I.27.) önkormányzati rendelet (továbbiakban: Rendelet) alapján 2025. február 18. napján megtörtént a helyi székhelyű civil szervezetek számára kiírt pályázati felhívás közzététele.

A pályázat célja a helyi civil szervezetek 2025. január 1. és 2025. december 31. között megrendezésre kerülő rendezvényeinek, valamint az érintett szervezetek tárgyévi működési költségeinek támogatása.

A pályázatok benyújtási határideje 2025. március 17. napja volt, mely időpontig **14 civil szervezet nyújtotta be pályázatát.** A pályázatok megfeleltek a kiírásban szereplő formai és tartalmi követelményeknek, néhány szervezet esetében voltak hiányosságok, mely hiányosságokat valamennyien pótolták.

Az alábbi táblázatban a város 2025. évi költségvetési rendeletében meghatározott civil szervezetek csoportjaihoz 2025. I. félévi keretösszegek szerepelnek, a helyi civil szervezetek által igényelt támogatások csoportonkénti összesítése, valamint a különbözet kimutatása.

|  |  |  |
| --- | --- | --- |
| **Támogatási keretek megnevezése** | **2025. I. féléves keretösszegek** | **Civil szervezetek által igényelt összeg** |
| egyházak támogatása | 500 000 Ft | 300 000 Ft |
| hagyományőrző egyesületek támogatása | 750 000 Ft | 750 000 Ft |
| alapítványok támogatása | 200 000 Ft | 323 500 Ft |
| sportszervezetek támogatása | 400 000 Ft | 0 Ft |
| közművelődési szervezetek támogatása | 500 000 Ft | 810 000 Ft |
| egyéb civil szervezetek támogatása | 600 000 Ft | 1 450 000 Ft |
| **Összesen:** | 2 950 000 Ft | 3 633 500 Ft |

A támogatás természetbeni vagy pénzbeli formában egyaránt nyújtható. A természetbeni támogatás módja az ingyenes vagy kedvezményes helyiséghasználat, illetve más, a működést segítő ingyenes, vagy kedvezményes szolgálatás lehet. **Természetbeni támogatásra nem tartott igényt egyik civil szervezet sem a pályázatában.**

Az előterjesztés melléklete az egyesületek, szervezetek kérelme alapján összeállított táblázat, mely a felhasználás célját, az igényelt összeg nagyságát és a javasolt támogatási összeget tartalmazza.

A határozati javaslat szerint a civil szervezeteknek megítélendő alábbi támogatási összegek megállapítását kezdeményezzük:

**H a t á r o z a t i j a v a s l a t :**

**a bátaszéki székhelyű civil szervezetek 2025. évi első féléves támogatására**

Bátaszék Város Önkormányzat Képviselő testülete

1. *az önkormányzat által államháztartáson kívülre nyújtott támogatásairól szóló* 1/2015. (I.27.) *önkormányzati rendelet 9. §-ában* foglaltak alapján a 2025. évi költségvetés e célra elkülönített kerete terhére az alábbi támogatásokat állapítja meg 2025. I. félévére, azzal, hogy a kapott támogatási összeget a civil szervezetek 2025. évben az előterjesztés mellékletében megjelölt célra használhatják fel.

|  |  |  |
| --- | --- | --- |
|  | **Civil szervezet** | **Támogatási összeg I. félév** |
| 1 | **Bátaszéki Római Katolikus Plébánia**  | **250 000 Ft** |
| 2 | **Bátaszéki Felvidék Néptánc Egyesület**  | **250 000 Ft** |
| 3 | **Bátaszéki Székelyek Baráti Köre**  | **250 000 Ft** |
| 4 | **Bátaszéki Német Nemzetiségi Egyesület**  | **250 000 Ft** |
| 5 | **Bátaszék Város Közoktatási, Közművelődési és Műemlékvédelmi Közalapítvány**  | **60 000 Ft** |
| 6 | **"Bátaszéki Árva Gyermekekért" Közalapítvány**   | **60 000 Ft** |
| 7 | **Tolna Megyei Egészséges Iskolák és Diákjaiért Közhasznú Alapítvány** | **80 000 Ft** |
| 8 | **Bátaszéki Pedagógus Kórus**  | **350 000 Ft** |
| 9 | **Bátaszéki Kamarakórus**  | **150 000 Ft** |
| 10 | **Bátaszéki "Napsugár" Nyugdíjas Egylet**  | **120 000 Ft** |
| 11 | **Bátaszéki Nyugdíjas Egyesület**  | **120 000 Ft** |
| 12 | **Bátaszéki Önkéntes Tűzoltó Egyesület**  | **120 000 Ft** |
| 13 | **Glöckner János Alapítvány**   | **120 000 Ft** |
| 14 | **Cikádor Főnix Egyesület** | **120 000 Ft** |
|  | **összesen:** | **2 300 000 Ft** |

1. felkéri a város polgármesterét, hogy a megállapított pénzügyi támogatások felhasználására vonatkozóan 15 napon belül kössön támogatási szerződést a pályázóval, egyúttal – a szerződés aláírását követő 5 napon belül – a Bátaszéki KÖH Pénzügyi Irodája gondoskodjon a támogatási összeg átutalásáról.

*Határidő:* 2025. április 13.

*Felelős:* Dr. Bozsolik Róbert polgármester

 (a szerződések aláírásáért)

*Határozatról értesül:* a pályázó civil szervezetek

 Bátaszéki KÖH Pénzügyi Iroda

 irattár